પ્રદેશ ભાજપના પ્રમુખપદનું નામ શોધવાની કામગીરી જોરશોરથી ચાલી રહી છે. ભાજપપ્રભારી દિનેશ શર્મા અને મુખ્યમંત્રી આનંદીબહેન પટેલની આગેવાની હેઠળ પ્રદેશના નેતાઓએ ચિંતન બેઠક કરી હતી, જેમાં ચૂંટણીમાં હારનાં કારણો અને નવા પ્રદેશ પ્રમુખના નામ સંદર્ભે ચર્ચાવિચારણા કરાઈ હતી. જો કે તાલુકા અને જિલ્લા સંગઠન સંરચના બાદ જ પ્રદેશ પ્રમુખની પસંદગી કરવાનો નિર્ણય લેવાશે એટલે નવા પ્રદેશ પ્રમુખ ૨૧મી જાન્યુઆરી પછી જાહેર કરાશે. જો કે ભાજપનાં સૂત્રોના જણાવ્યાનુસાર પ્રદેશ પ્રમુખની રેસમાં સૌથી પ્રથમ હરોળમાં ચાલતાં એક નેતાએ સામેથી જ પ્રદેશ પ્રમુખ બનવાની ઇચ્છા ન હોવાનું પાર્ટીને જણાવી દીધું છે.